**Regionálny úrad školskej správy v................................**

**Všetkým zriaďovateľom materských škôl, v ................................ kraji**

**V ..................................Dňa: ........**

**Vec**

**Usmernenie k financovaniu materských škôl od 1. 1. 2025**

Dňa 30. októbra 2024 bola v Národnej rade Slovenskej republiky (ďalej len „NR SR“) schválená novela **Zákona NR SR č. 597/2003 Z. z. o financovaní základných škôl, stredných škôl a školských zariadení v znení neskorších predpisov** (ďalej len „novela“)**.** Novela umožní prechod doterajšieho financovania materských škôl (ďalej len „MŠ“)   
z výnosu dane z príjmu fyzických osôb (ďalej len „DPFO“) na financovanie zo štátneho rozpočtu z rozpočtovej kapitoly Ministerstva školstva, výskumu, vývoja a mládeže Slovenskej republiky (ďalej len „ministerstvo“). Od 1. januára 2025 budú zo štátneho rozpočtu financované MŠ normatívnym systémom rovnako, ako sú v súčasnosti financované základné a stredné školy.

Financovanie MŠ zo štátneho rozpočtu bude prebiehať tak, že na začiatku roka bude zriaďovateľom MŠ pridelená regionálnymi úradmi školskej správy (ďalej len „RÚŠS“) **záloha na normatívne financovanie MŠ, ktorú bude možné použiť len na osobné a prevádzkové náklady MŠ, ktoré sú nákladmi roku 2025.**

Začiatkom februára 2025 bude urobený normatívny rozpis finančných prostriedkov za jednotlivé MŠ a zriaďovateľov na celý rok 2025, ktorý bude zverejnený na webovom sídle ministerstva.

Následne RÚŠS budú mesačne poskytovať zriaďovateľom škôl normatívne finančné prostriedky pre MŠ tak, že v nich zohľadnia poskytnutú zálohu za mesiac január, prípadne február.

**Upozorňujeme,** že osobné náklady MŠ za mesiac december aj prevádzkové náklady vrátane vyúčtovania energií za rok 2024 bude potrebné uhradiť z vlastných finančných prostriedkov samospráv (z výnosu z DPFO) z dôvodu, že tieto náklady sa týkajú obdobia, kedy boli MŠ financované z DPFO.

Žiadame zriaďovateľov MŠ, aby tieto informácie poskytli aj riaditeľom MŠ vo svojej zriaďovateľskej pôsobnosti.

S pozdravom

........................................

riaditeľ RÚŠS